
Мектеп оқушылары арасында 
жол-көлік оқиғаларының алдын алу туралы

Мектеп оқушылары арасында жол қозғалысы ережелерін сақтау мәдениетін қалыптастыру, жол-көлік оқиғаларының алдын алу, балалардың өмірі мен денсаулығын қорғау мақсатында БҰЙЫРАМЫН:
1.Оқушыларға жолдағы қауіпсіз тәртіпті насихаттау мақсатында әр сыныпта айына бір рет тұрақты түрде «Жол ережесі» тақырыбында сынып сағаты өткізіліп, оның аясында қауіпсіздік сабағы жүргізіліп, оқушылардың мектепке келу және қайту кезінде жолда жүру қауіпсіздігін қамтамасыз ету сынып жетекшілеріне міндеттелсін.
2. Оқушылардың сабақ процесі кезінде мектептен өз бетінше кетуіне немесе сабақтан тыс уақытта автокөлік құралдарын басқаруына жол бермеу, сондай-ақ оларды жолдағы қауіпсіз тәртіп ережелерімен жүйелі түрде таныстырып отыру сынып жетекшілері мен пән мұғалімдеріне міндеттелсін.

3.Мектепалды даярлық тобы мен бірінші сынып оқушыларын сабақ соңында қауіпсіз жолдан өткізу, сондай-ақ жол қозғалысы қауіпсіздігі ережелерін үнемі назарда ұстау сынып жетекшілеріне міндеттелсін.

4.Төтенше оқиғалар мен сәтсіздік жағдайлары орын алған кезде дер кезінде білім бөліміне хабар беру міндеті мектеп директорының тәрбие жұмысы жөніндегі орынбасары М.Баймахановқа жүктелсін.

      Мектеп директоры:                    М.Жақсылықов

